burgasdotpro/wikipedia huggingface dataset:
Hellova-Volhardova-Zelinského reakcia

Hellova-Volhardova-Zelinského reakcia je substitučná chemická reakcia, ktorá predstavuje metódu prípravy α-halogénmastných kyselín a je založená na priamej halogenácii mastných a arylmastných kyselín za prítomnosti červeného fosforu alebo jeho halogenidov. Touto reakciou je možné nahradiť všetky α-vodíky kyselín, pričom kyseliny bez α-vodíkov sa takto nehalogenujú. Reakcia je výhodná najmä na zavednie brómu. Chlór v prítomnosti stôp fosforu reaguje podobne, ale omnoho menej selektívne, t.j. okrem α-chlórderivátov kyselín vznikajú aj ďalšie reakčné produkty. Pomenovaná je podľa chemikov Carla Magnusa von Hella, Jacoba Volharda a Nikolaja Dmitrijeviča Zelinskija.
Index toku

Index toku je prírastok pomernej deformácie skúmaného materiálu vo zvolenom časovom intervale.
Navažovačka

Navažovačka je sklenená nádoba valcovitého tvaru so zábrusovým uzáverom. Slúži na presné navažovanie a uschovávanie tuhých a kvapalných látok pri analytických stanoveniach, najmä látok prchavých, citlivých na vzduch alebo hygroskopických.
Uspávanka

Uspávanka môže byť:
Ďalší text sa zaoberá uspávakou v prvom význame.
Cieľom uspávanky je utíšiť alebo uspať dieťa. Textovo sa preto uplatňujú prvky zvukomalebnosti (napr. hajaja hajaja), deminutíva (Janíčko, Anička-dušička), opakovanie slov (usniže mi, usni). Text uspávanky následne spĺňa utišujúcu funkciu aj funkciu privrávania sa dieťaťu. Častými motívmi sú tiež zmienky o speve, príprave jedla a sociálnych otázkach. Rytmus aj melódia sú voľné, na jeden nápev sa spievajú rozličné kombinácie relatívne samostatných strof.
Uspávanky sa klasifikujú ako žáner detského folklóru. Patria k nemu slovesné, hudobné, dramatické aj tanečné prejavy primárne určené detskému adresátovi. Podľa týchto kritérií je uspávanka definovaná ako citovo zafarbený monológ matky adresovaný dieťaťu. S týmto žánrom sa dieťa stretáva ako s prvým už v útlom veku. Texty sú slovnou aj zvukovou hrou, pričom autor (ľudový umelec) pracoval primárne s prvkami eufónie v materinskom jazyku. Uspávanky boli komponované tak, aby sled slov a slabík pôsobil na detské zmysly upokojujúco.
Uspávanky na Horehroní.
Žáner uspávanky nie je v tejto oblasti Slovenska mimoriadne rozvinutý. Pri uspávaní dieťaťa sa nespievalo vôbec alebo sa využívala akákoľvek ľudová pieseň. Ženy zvyčajne poznali iba málo uspávaniek a z uvedenej oblasti je ich zachovaných v písanej podobe iba jedenásť. Často išlo o uspávankove motívy na spievané na melódiu trávnicových piesní. Uspávanky majú tiež charakter príležitostných piesní a reprezentujúci celoslovenský štandard. Okrem hudobného prepojenia s trávnicami majú aj samostatné melódie. Dominuje v nich primárne dvojdielnosť, ale taktiež aj kvartonálne a kvinttonálne melódie. Rytmus plynie voľne v zmysle parlanda, čiže skôr hovorovo ako spievane.
Trojský most

Trojský most je cestný a električkový most cez rieku Vltavu v Prahe. Bol slávnostne otvorený 4. októbra 2014, pre dopravu bol sprístupnený o dva dni neskôr. Vedie od Partizánskej ulice v Holešoviciach do oblasti ulíc Novej Povltavskej a Trójskej v Tróji. Slúži miestnej doprave a nahradil pôvodný provizórny trójsky električkový most, s názvom „Rámusák“, ktorý slúžil od roku 1981 do roku 2013.
App Inventor

App Inventor je vývojové prostredie a grafický programovací jazyk pre mobilné telefóny. Používa sa vo výučbe programovania, ale možno v ňom vyvíjať aj plnohodnotné aplikácie. Zatiaľ je podporovaný len operačný systém Android, ale plánuje sa vyvinúť aj verzia prostredia pre iOS. Prostredie App Invetora je spúšťané vo webovom prehliadači a zdrojový kód je ukladaný v cloude. Vývojové prostredie má dve základné obrazovky: 
App Inventor bol pôvodne vyvinutý spoločnosťou Google. V súčasnosti je pod správou Massachusetts Institute of Technology (MIT), pričom Google projektu naďalej poskytuje svoju podporu.
The One (Toronto)

The One je mrakodrap vo výstavbe kanadskom meste Toronto. Po dokončení má byť najvyššou budovou v Kanade. S výškou 306,3 m a 85 poschodiami, bude vyšší ako First Canadian Place, najvyššia budova Kanady od roku 1976. Bude tiež prvým torontským v kategórii "supertall" (viac než 300 m vysoký), podľa definície Council on Tall Buildings and Urban Habitat. Dokončenie stavby sa predpokladá do roku 2022 alebo 2023, obchodné priestory by mali byť otvorené v roku 2020.
Celkový projekt má stáť 1 miliardu dolárov.
V januári 2021 developer Mizrahi Developments požiadal o zmenu výšky The One. Ak ju mesto schváli, The One bude mať 94 poschodí a výšku 338,3 metra.
Gerlachovské sedlo

Gerlachovské sedlo (iné názvy: Tetmajerovo sedlo, Tetmajerov prielom, Prielom Tetmajera; , , ) je najvýraznejšie sedlo v masíve Gerlachovského štítu, tvoriace hlbokú depresiu v hrebeni medzi nim a Zadným Gerlachovským štítom vo Vysokých Tatrách.
Z Gerlachovského sedla spadajú na obidve strany dva výrazné žľaby: k juhozápadu do Batizovskej doliny Valov žľab () a k severovýchodu do Velickej doliny Darmstädterov žľab ().
Názov.
Jer odvodený z polohy v masíve Gerlachovského štítu. Prešiel naň s podtatranskej obce Gerlachov, ktorej chotár zasahoval do tejto oblasti. V roku 1902 zaviedli poliaci pre Gerlachovské sedlo názov "Przełęcz Tetmajera", na počesť svojho literáta Kazimierza Przerwu-Tetmajera. Názov veľmi prenikol aj do našej praxe.
Turistika.
Výstup je možný len s horským vodcom.
Krčmárov žľab

Krčmárov žľab, skomolená transkripcia "Karčmarov žľab", "Karczmarov žľab, Karczmarzov žľab", () je výrazný žľab zvažujúci sa z Lavínovej lávky, najnižšieho úzkeho sedla medzi Kotlovým štítom a Čertovou vežou v masíve Gerlachovského štítu vo Vysokých Tatrách. Končí sa nad Dlhým plesom vo Velickej doline, ktoré sa pomaly zanáša nánosmi kameňov padajúcich zo žľabu. Je to jeden z najväčších tatranských žľabov. Dlhý je približne , v dolnej časti je asi 100 metrov široký, v hornej len niekoľko metrov. Väčšinu roka je vyplnený snehom. Je to obľúbená horolezecká cesta na vrchol Gerlachovského štítu, rovnako však aj nebezpečná pre padajúce kamenné lavíny. V žľabe zahynuli mnohí odvážlivci. 
Názov.
Transkripcia zvádzala, že ho pomenovali podľa nejakého zabudnutého horolezeckého dejateľa. František Dénes v ročenke Uhorského karpatského spolku opisuje ako tu dolapil pytliačiaceho krčmára z niektorej z podtatranských obci. Bezmenný žľab na pamiatku svojho dobrodružstva nazval Krčmárovým žľabom, podľa pytliakovho občianskeho zamestnania. 
Prví.
Prvovýstupy žľabom na Gerlachovský štít:
Turistika.
Výstup je možný len s horským vodcom.
Zoznam konšpiračných teórií

V nasledujúcom zozname sú uvedené niektoré známejšie konšpiračné teórie.
Suchý vrch (vrch v Západných Tatrách)

Suchý vrch (; ) je vrch v Západných Tatrách na Slovensku. Leží nad Suchou dolinou, nad obcou Liptovské Matiašovce, približne severne od Liptovského Mikuláša. 
Poloha.
Nachádza sa na západnom okraji Tatier, v geomorfologickom podcelku Západné Tatry a ich časti Sivý vrch. Vrch leží v Žilinskom kraji, v okrese Liptovský Mikuláš a na katastrálnom území obce Liptovský Trnovec. Najbližšími sídlami sú severozápadne situované Huty, severne leží Zuberec, juhozápadne Liptovské Matiašovce a Kvačany, južne Bobrovček a Jalovec a juhovýchodne Žiar. Vrch sa nachádza v Tatranskom národnom parku a patrí aj do národnej prírodnej rezervácie Suchá dolina.
Opis.
Nachádza sa v západnej rázsoche Ostrej (), ktorá oddeľuje Suchú dolinu na severe a Huňovú dolinu na juhu. Samotná Ostrá je oddelená sedlom Suchá priehyba (). Na Suchom vrchu sa rázsocha delí na dve vetvy (kratšiu severozápadnú a dlhšiu juhozápadnú nazývanú Suchý grúň), ktoré klesajú do Suchej doliny. Obe vetvy sú navzájom oddelené Javorovou dolinou. Suchý grúň ďalej oddeľuje Javorovú dolinu od doliny Pod Homôľkou. Severné svahy odvodňuje Suchý potok do Kvačianky v povodí Váhu, voda z južných odteká do Suchého potoka Huňovou. Suchý vrch je pokrytý lesným porastom. 
Východným smerom leží Veľká Kopa (), sedlom Suchá priehyba oddelená Ostrá (), Lysec (), Salatín () a Sivý vrch (), severným Kozinec (), Čelo () a Biela skala (), západným Kopec (), Blato (), Holica (), Ostrý vrch () a Huňová () a južným Opálenica (), Fatrová (), Babky (), Žľaby (), Mních () a Malá Kopa (). Na vrchol nevedie značený turistický chodník. 
Výhľady.
Súvislý lesný porast na vrchole neumožňuje rozhľad. Z vhodných častí sú viditeľné okolité vrcholy Západných Tatier a okolité doliny, výnimočne aj Oravské Beskydy, Oravská Magura, Skorušinské a Chočské vrchy, Malá a Veľká Fatra a časť Nízkych Tatier.
Prístup.
Na Suchý vrch nevedie značená turistická trasa, preto vrchol ležiaci v národnej prírodnej rezervácie Suchá dolina je turisticky neprístupný. V minulosti viedla neznačená turistická trasa zo sedla Predúvratie do sedla Suchá priehyba. Najľahší prístup i dnes tak vedie hrebeňom z Ostrej.
Anestéziologicko-resuscitačné oddelenie

Anestéziologicko-resuscitačné oddelenie je spolu s Jednotkou intenzívnej starostlivosti (JIS) špecializovanou súčasťou zdravotníckych zariadení (nemocníc) charakterizované možnosťou intenzívnej starostlivosti najmä vďaka vyššiemu pomeru medzi počtom členov personálu a počtom ošetrovaných pacientov, špecializovanej odbornej príprave a špecifickým skúsenostiam personálu, kontinuálnemu monitoringu stavu pacienta, technologickému (prístrojovému) vybaveniu, organizácii práce a priestorovému usporiadaniu. V praxi má na ARO/JIS jedna sestra v starostlivosti jedného alebo dvoch pacientov, jeden lekár má v starostlivosti zvyčajne najviac štyroch pacientov. Na anestéziologicko-resuscitačných oddeleniach (ARO) sú na Slovensku hospitalizovaní pacienti s polytraumou, s potrebou opakovaných operácií, v ťažkom šoku, so sepsou a s potrebou dlhodobej umelej pľúcnej ventilácie. Starostlivosť poskytovanú na ARO a JIS možno vo všeobecnosti vnímať ako podobnú, na ARO sú pacienti hospitalizovaní najmä v bezprostrednom pooperačnom období. Normatívy personálneho obsadenia na ARO sú na Slovensku stanovené vyššie ako normatívy určené pre JIS.
Anestéziológia zabezpečuje bezbolestné vykonávanie diagnostických a liečebných výkonov operačnej i neoperačnej povahy v celkovej i regionálnej anestézii a predoperačnú prípravu v spolupráci s inými odbormi, pokiaľ si to vyžaduje stav a pridružené ochorenia pacienta. Na oddelení intenzívnej medicíny sú hospitalizovaní pacienti, u ktorých hrozí alebo už nastalo zlyhávanie dôležitých orgánov. Jedná sa o stavy s poruchou vedomia rôznej príčiny, úrazy, poruchy vnútorného prostredia, stavy dychovej nedostatočnosti s potrebou umelej pľúcnej ventilácie, stavy vyžadujúce podporu krvného obehu a pod. Na zabezpečenie monitoringu a intenzívnej liečby sú potrebné špeciálne monitory vitálnych funkcií, dávkovače liekov, prístroje podporujúce životné funkcie pacienta a pod.
RW Cephei

RW Cephei je oranžový hyperobor v súhvezdí Cefeus. Nachádza sa na okraji oblasti H II Sharpless 132 v malej otvorenej hviezdokope Berkeley 94. Podľa jedného zo zdrojov je to jedna z najväčších objavených hviezd, má 1 535 priemerov Slnka (1,068 × 109 km; 7,14 au), takže má väčší priemer ako obežná dráha planéty Jupiter.
RW Cephei je tiež polopravidelná premenná hviezda, čo znamená, že je pomaly sa meniaci žltý obor alebo nadobor. Rozsah vizuálnej veľkosti je od 6,0 do 7,3, zatiaľ čo fotografický rozsah je od 8,6 do 10,7. Všeobecný katalóg premenných hviezd poskytuje obdobie periódy približne 346 dní, iné štúdie však naznačujú rôzne obdobia a určite žiadnu silnú periodicitu.
Latinizácia

Latinizácia je jav pripodobňovania východných obradov latinskému obradu. Môže mať tri rôzne podoby:
Latinizácia sa prejavuje v oblasti liturgického života, kánonického práva (disciplíny), spôsobu teologického myslenia a v spiritualite. Najviditeľnejšia je v liturgickej sfére, preto bola v minulosti považovaná niekedy len za liturgickú otázku. Zasiahla najmä východné katolícke cirkvi, ale týka sa do istej miery aj nekatolíckych východných cirkví.
Impulzom latinizácie bol niekedy tlak Rímskokatolíckej cirkvi (niekedy aj s použitím násilia), inokedy sa východní katolíci latinizovali dobrovoľne, z vlastného rozhodnutia. Proces latinizácie bol v minulosti často cielený a riadený hierarchiou, niekedy ale išlo o spontánne procesy medzi ľudom.
Nie každý vplyv latinského obradu na východné obrady je latinizáciou, o latinizácii sa hovorí len v prípade takého vplyvu, ktorý nejakým spôsobom narušil či poškodil východnú tradíciu.
História.
V minulosti bola latinizácia vnímaná ako pozitívna a preto bola iniciovaná či podporovaná Latinskou cirkvou a rímskymi pápežmi, pretože sa latinský obrad považoval za lepší, „katolíckejší“, za nadradený iným obradom ("praestantia ritus latini"). Jedným z cieľov latinizácie bolo aj odlíšenie sa od nekatolíckych východných cirkví toho istého obradu.
Latinizácia ako jav je známa už v stredoveku, v období veľkej schizmy, silným impulzom pre ňu boli ale najmä cirkevné únie a podriaďovanie východných kresťanov latinským biskupom (napr. za križiackych výprav).
Ako prvý označil latinizáciu za nesprávnu a zlú rímsky pápež Lev XIII. v encyklike Orientalium dignitas (1894). Definitívne bola latinizácia odsúdená Druhým vatikánskym koncilom, ktorý v dekréte Orientalium Ecclesiarum vyzval východné katolícke cirkvi k očiste od latinizácie a k návratu k pôvodným východným tradíciám.
Neraz sa však východní katolíci nechceli a podnes nechcú vzdať latinizácie. 
Príklady latinizácie.
Príkladmi latinizácie môže byť zavedenie latinských sviatkov do kalendára niektorých východných katolíckych cirkví (napr. Nedeľa Krista Kráľa, Sviatok Božského srdca, Sviatok najsvätejšej eucharistie) či latinských pobožností (napr. krížová cesta, pobožnosti s vystavovaním eucharistie), ktoré sú cudzie východnému duchu.
Ušatá veža

Ušatá veža (, , ) je najvýraznejšia veža v severozápadnom hrebienku Malého Kežmarského štítu, od neho oddelená Ušatým sedlom vo Vysokých Tatrách. Má dva blízko seba položené takmer rovnako vysoké vrcholky (). 
Od Ušatého sedla medzi Ušatou vežou a stenou Malého Kežmarského štítu sa zvažuje šikmo, smerom dole, markantný žľab nazývaný Nemecký rebrík. 
Vrcholky Ušatej veže nie sú dostupné pre turistov. Najvýhodnejšia horolezecká cesta sa ponúka z Ušatého sedla. 
Názov.
Názov vytvoril Arno Puškáš. Poľský znalec Tatier a historik Witold Henryk Paryski ho hodnotil ako nevhodný a použil vo svojej monografii o Tatrách pomenovanie "Złota Turnia". Odvodil ho od pomenovania "Złota Przełączka" (Ušaté sedlo). Tento názov a ďalšie podobné v tejto skupine tatranských objektov sa viaže k zlatokopom. Ušatým sedlom totiž v prvej polovici 18. storočia ako prví pravidelne prechádzali kežmarskí zlatokopi Fábryovci do svojich ťažobných revírov na Medených lávkach. Ucho, z ktorého je odvodený slovenský názov, je skalnatý úšust v dolných častiach pravej strany nižného stupňa severnej steny Malého Kežmarského štítu. Svojim pôdorysom pripomína ušný boltec. 
História.
Prvovýstupy:
Juraj Bánik

Juraj Bánik (* 15. máj 1818, Zvolen† 4. september 1901, tamže) bol slovenský historik, publicista, mestský notár a úradník.
Životopis.
Počiatky štúdia sa viažu k rodnému Zvolenu, neskôr pre svoje evanjelické vierovyznanie pokračoval na evanjelickom lýceu v Banskej Štiavnici a potom na evanjelickom kolégiu v Prešove. Následne pracoval ako advokát, mestský hlavný notár a dočasne ako mešťanosta. Po celý život bol hrdý na slovenský pôvod a protestantské vierovyznanie.
Materiál, ktorý zozbieral Juraj Bánik bol podklad pre historický román Terézie Vansovej "Kliatba".
V roku 1867 publikoval v "Národnom kalendári" článok o histórii Zvolena, v rozšírenej podobe vyšla v roku 1891 knižne pod názvom "Slobodné a kráľovské mesto Zvolen". Prispieval aj do časopisu "Obzor".
Od konca 20. storočia jeho meno nesie ulica vo Zvolene.
Fortuna liga 2018/2019 (Slovensko)

Fortuna liga 2018/2019 bol 26. ročník najvyššej futbalovej súťaže na Slovensku. Jej víťazom sa stal Slovan Bratislava. Do predkola Európskej ligy si vybojovali miestenku FC DAC 1904, MFK Ružomberok a víťaz pohára FC Spartak Trnava. Zostupujúcim do druhej najvyššej súťaže je FK Železiarne Podbrezová. Baráž o udržanie si zahral AS Trenčín s druhým tímom druhej ligy, s FK Poprad. Trenčania sa udržali v celkovom skóre .
Titul obhajoval FC Spartak Trnava, nováčikom bol ŠKF Sereď.
Baráž o udržanie.
Trenčín vyhral v celkovom skóre .
Víťaz dvojzápasu hrá v budúcej sezóne Fortuna ligu, porazený druhú najvyššiu súťaž.
Sponzori a televízne práva.
26. ročník najvyššej slovenskej futbalovej súťaže sponzorovala stávková kancelária Fortuna. Z tejto spolupráce plynul aj názov súťaže. Mimo iné patril medzi sponzorov aj Adidas, oficiálny dodávateľ lôpt.
Čo sa týka práv na vysielanie Fortuna ligy v TV, práva vlastnila RTVS (1 zápas za kolo) a Orange Šport (Orange) (1 zápas za kolo). Internetové vysielacie práva vlastnil web Husté.tv, ktorý na svojom webe vysielal všetky zápasy sezóny zadarmo.
Kultúra reálnej virtuality

Kultúra reálnej virtuality je pojem, ktorý do sociológie a mediálnych štúdií uviedol Manuel Castells. Castells dobre vedel, že realita, v ktorej žijeme, vždycky bola virtuálna. Vždy nám ju sprostredkovávaly symboly, predovšetkým jazyk. Avšak doba elektroníckych médií veci ešte viac skomplikovala. Podla Castellse už nežijme iba v realite virtuálnej. Tím, že médiami sprostredkované informácie nás naozaj pohltily tak, že iný prístup k okolitému svetu ako sprosredkovaný médiami takmer nemáme, hovorí Castell práve o "kultúre reálnej virtuality", kultúre, v ktorej takmer všetko je virtuálne, sprostredkované médiami a ako také to vytvára našu každodennú realitu. Koncept je založený McLuhanovho diktu, že médium je sdelenie.
Invar

Invar je zliatina železa a niklu v pomere 36 percent niklu a 64 % železa, s malou prímesou uhlíka a chrómu. 
Túto zliatinu vynašiel v roku 1896 švajčiarsky fyzik Charles Edouard Guillaume, za čo dostal v roku 1920 Nobelovu cenu za fyziku.
Významnou vlastnosťou invaru je veľmi nízky koeficient teplotnej rozťažnosti α = 1.2 × 10-6 K-1, čo umožňuje vyrábať z neho súčiastky, ktorých rozmery sú veľmi málo ovplyvnené zmenami teploty. Používa sa napr. v hodinárstve, topografii, optických prístrojoch ai.
Železničná stanica Lučenec

Železničná stanica Lučenec je železničná stanica v meste Lučenec. Leží na tratiach Zvolen – Košice, Lučenec – Veľký Krtíš a Lučenec – Utekáč. Nie je elektrifikovaná. V Lučenci sa aktuálne nachádza ešte jedna fungujúca železničná zastávka umiestnená na železničnej trati Lučenec - Utekáč, jedná sa o železničnú zastávku Opatová pri Lučenci.
Stanica patrí pod sekciu riadenia dopravy Oblastného riaditeľstva Zvolen Železníc Slovenskej republiky..
Doprava a služby.
Na stanici sa nachádza pokladňa ZSSK, ktorá vydáva vnútroštátne a medzinárodné cestovné lístky v systéme KVC. Pri železničnej stanici sa nachádza zrekonštruovaná autobusová stanica s novou budovou čakárne pre cestujúcich a služby. Na stanici sídli Turistická a informačná agentúra. Poskytovaná je aj „reštaurácia, občerstvenie, sociálne zariadenia, ubytovanie v blízkosti“.
Rekonštrukcia stanice.
Rekonštrukcia stanice začala 21. novembra 2016. Zahŕňa rekonštrukciu železničného zvršku, nástupíšť, kanalizácie, osvetlenia a samotnej staničnej budovy. Inštalovaný mal byť aj nový informačný a hlasový systém. Rekonštrukcia bola predĺžená kvôli zmeneným podmienkam, ale mala byť ukončená do konca roku 2017.
Celkový rozpočet rekonštrukcie bol približne 3 milióny eur.
Zoznam regionálnych knižníc na Slovensku

Zoznam regionálnych knižníc na Slovensku podľa Adresára knižníc SR 2018:
Výstelka

Výstelka môže byť:
Železničná stanica Žiar nad Hronom

Železničná stanica Žiar nad Hronom je železničná stanica v meste Žiar nad Hronom. Nachádza sa na 55,680 km medzi stanicami "Žiar nad Hronom - zastávka" a Šášovské Podhradie. Obsluhuje ju trať č. 150 Nové Zámky – Zvolen.
Stanica ponúka predaj cestovných lístkov a prechádzajú cez ňu osobné vlaky a rýchliky. Stanica obsahuje 7 dopravných, 1 manipulačnú a 2 ostatné koľaje a je elektrifikovaná striedavou sústavou s napätím 25 kV a 50 Hz.
2101

Udalosti.
1. január – Začína sa 22. storočie
Európska cesta 85

Európska cesta 85 ("E85") je európska cesta, vedúca z mesta Klaipėda v Litve do mesta Alexandrupoli v Grécku. Jej celková dĺžka je 2 314 km.
Železničná stanica Fiľakovo

Železničná stanica Fiľakovo je železničná stanica v meste Fiľakovo. 
Cez stanicu prechádza trať č. 160 Zvolen – Košice a trať č. 164 Fiľakovo – Somoskoúfajlú. Patrí medzi pohraničné a priechodové stanice. Trať nie je elektrifikovaná. 
Stanica patrí pod sekciu riadenia dopravy Oblastného riaditeľstva Zvolen Železníc Slovenskej republiky..
Stanica leží v severojužnom smere a vybudovaná bola na jednej z najstarších tratí v Uhorsku, na tzv. "Uhorskej severnej železnici" (Pešť – Fiľakovo – Lučenec – Zvolen – Vrútky; dobudovanie v 1871). Do južného záhlavia je zaústená trať zo Somoskőújfalu (MÁV), trať do Lučenca pokračuje zo severného záhlavia. Do severného záhlavia bola pôvodne zaústená aj trať z Bánréve (smer Jesenské), čiže vlaky medzi Plešivcom a Zvolenom chodili úvraťou. 
Po vybudovaní Jablonovského tunela a otvorení trate Rožňava – Turňa nad Bodvou sa vytvorilo železničné spojenie Zvolen – Košice cez Fiľakovo, čo dodalo stanici väčší význam. V 70. rokoch 20. storočia sa zdvojkoľajnením niektorých úsekov trate zvýšila výkonnosť trate Zvolen – Fiľakovo – Košice a tá bola zaradená na zoznam plánovaných elektrifikovaných koridorov.
Železničná stanica disponuje tiež trianglom, ktorý slúžil na otáčanie parných rušňov. Zaujímavosťou je, že v stanici bola aj točňa, slúžiaca na podobné účely. Triangel však využívali najmä parné rušne, pre ktoré bola točňa malá. Zrušený bol po vybudovaní spojky v roku 1978, koľaj však zrušená nie je. Podľa ŽSR sa stanica Fiľakovo bude "pravdepodobne" rekonštruovať.
Železničná zastávka Lovinobaňa zastávka

Lovinobaňa zastávka je železničná zastávka v obci Lovinobaňa. Obsluhuje ju jednokoľajná trať č. 160 Zvolen – Košice. Nie je elektrifikovaná.
Zastávka nemá číslované koľaje a má jedno nástupište ktoré má dĺžku 100 metrov. Vybavenie zastávky neobsahuje rampu, žeriav ani váhu. Leží v 174,537 km a administratívne je pridelená stanici Kriváň. Má čakáreň a je elektricky osvetlená.
Železničná zastávka Šiatorská Bukovinka

Železničná zastávka Šiatorská Bukovinka je železničná zastávka v obci Šiatorská Bukovinka. Obsluhuje ju trať č. 164 Fiľakovo – Somoskőújfalu, na ktorej bola v roku 2011 pozastavená osobná preprava. Nachádza sa medzi stanicami Radzovce a Somoskőújfalu (MÁV).
Zastávka nemá číslované koľaje a má iba jedno nástupište ktoré má 80 metrov.
Železničná stanica Vranov nad Topľou

Železničná stanica Vranov nad Topľou je železničná stanica v meste Vranov nad Topľou. Nachádza sa na trati Prešov - Humenné. Do roku 2003 zo stanice vychádzali osobné vlaky aj na trať č. 192 Trebišov - Vranov nad Topľou. Osobná preprava smerom na Trebišov je tak od roku 2003 pozastavená a to aj napriek protestu obyvateľov obcí ležiacích na trati. Stanica obsahuje 6 dopravných, 6 manipulačných a 1 odstavnú koľaj. &lt;ref name="železničná stanica Vranov n/d Topľou trate"&gt;&lt;/ref&gt; 
Stanica umožňuje kúpu vnútroštátnych a medzinárodných cestovných lístkov, rezervácie a predaj miesteniek, ležadiel a lôžok vo vnútroštátnej a medzinárodnej preprave. &lt;ref name="železničná stanica Vranou n/d Topľou pokladnice"&gt;&lt;/ref&gt; Stanica má tri nástupištia, čelnú a bočnú rampou s obrisnicou. &lt;ref name="železničná stanica Vranou n/d Topľou nastupiste"&gt;&lt;/ref&gt;
Na stanici sa nachádza výkonné pracovisko sekcie riadenia dopravy Oblastného riaditeľstva Košice Železníc Slovenskej republiky.
Obrad (cirkevná tradícia)

Obrad alebo rítus je súbor charakteristík (liturgických, spirituálnych, disciplinárnych a teologických) špecifických pre niektorú cirkev alebo viacero cirkví sui iuris. Kódex kánonov východných cirkví definuje obrad v kánone 28 § 1:
V minulosti sa obrad mylne stotožňoval alebo odvodzoval len od spôsobu slávenia bohoslužieb, alebo dokonca len od spôsobu slávenia eucharistickej (božskej) liturgie.
Medzi rôznymi obradmi prirodzene existujú vzájomné interakcie (vplyvy, výpožičky). Niekedy však tieto vplyvy boli aj neprirodzené, škodlivé, ba niekedy aj násilné a riadené, vtedy sa hovorí o latinizácii východných obradov, resp. byzantinizácii.
Obrady, ríty v kresťanstve.
Východné ríty
Východné pravoslávne cirkvi patria všetky k byzantskému obradu. Medzi východnými katolíckymi cirkvami sa používa všetkých sedem obradov a orientálne pravoslávne cirkvi používajú východosýrsky, západosýrsky, arménsky, koptský a etiópsky obrad. 
Západné ríty
V rímskokatolíckej cirkvi je najrozšírenejším obradom rímsky obrad. Avšak existujú v nej aj iné obrady ako napr. ambroziánsky či mozarabský obrad. Okrem nich niekedy existovali aj severoafrický, galikánsky a keltský obrad. Časti niektorých západných mníšskych rádov si tiež zachovávajú svoje obrady, napr. dominikánsky alebo karmelitánsky obrad.
Obrad

Obrad alebo rítus môže byť
Basketbal na Hrách Spoločenstva národov 2018

Basketbal na Hrách Spoločenstva národov 2018 bol basketbalový turnaj v rámci multišportového podujatia Hier Spoločenstva národov 2018. Konal sa v troch austrálskych mestách: Gold Coast, Cairns a Townsville, v dňoch od 5.15. apríla 2018, za účasti 8 mužských a 8 ženských tímov. Prvý basketbalový turnaj sa na hrách organizoval v roku 2006 a toto bolo jeho 2. vydanie. Zápasy sa hrali v troch arénach: Townsville Entertainment and Convention Centre, Cairns Convention Centre a Gold Coast Convention and Exhibition Centre, v ktorej sa odohrali aj finálové zápasy. Tituly v oboch kategóriách obhájili obe družstvá domacej Austrálie, ktoré vo finálových stretnutiach zvíťazili nad tímami , resp. .
Kvalifikácia.
Poznámka: Číslo v zátvorke udáva umiestnenie vo svetovom rebríčku FIBA v roku 2018.
Poznámka: Číslo v zátvorke udáva umiestnenie vo svetovom rebríčku FIBA v roku 2017.
Malá Ostrá

Malá Ostrá (; ) je vrch v Západných Tatrách na Slovensku. Leží nad Bobroveckou dolinou, nad obcou Jalovec, približne severne od Liptovského Mikuláša. 
Poloha.
Nachádza sa na západnom okraji Tatier, v geomorfologickom podcelku Západné Tatry a ich časti Sivý vrch. Masív leží v Žilinskom kraji, v okrese Liptovský Mikuláš a zasahuje na katastrálne územie obcí Liptovský Trnovec a Bobrovec. Najbližšími sídlami sú severne situovaný Zuberec, západne ležiace Huty, juhozápadne sa nachádzajú Liptovské Matiašovce a Kvačany a južne Bobrovček, Jalovec a Žiar. Vrch sa nachádza v Tatranskom národnom parku a západné svahy zasahujú do národnej prírodnej rezervácie Suchá dolina.
Opis.
Nachádza sa v južnej rázsoche Sivého vrchu (), od ktorého je oddelená sedlom Priehyba (). Na juhu susedí s vrcholom Ostrá (), ktorý je oddelený sedlom Prislop (). Západné svahy Malej Ostrej klesajú do hornej časti Suchej doliny, východné do Bobroveckej doliny. Západné svahy tak odvodňuje Suchý potok do Kvačianky, východné Poliansky potok do Jalovčanky. Jedná sa o nevýrazný vrchol porastený nízkou kosodrevinou, na južnej strane so skalnatými partiami. Masív je budovaný usadenými horninami, hlavne vápencami a dolomitmi. 
Severne leží Pálenica (), Kozinec () a Sivý vrch (), západne je Biela skala (), Holica (), Suchý vrch () a Huňová (), južne Fatrová (), Ostrá (), Babky (), Malá () a Veľká Kopa (), Mních () a Trnác () a východne Ráztoka (), Jalovecká kopa (), Jalovecká hora (), Baníkov (), Lysec (), Spálená () a Salatín (). Vrchol západným smerom traverzuje značený turistický chodník. 
Výhľady.
Kosodrevinou porastený vrchol umožňuje obmedzený rozhľad. Z vhodných častí sú viditeľné okolité vrcholy Západných Tatier, Oravské Beskydy, Oravská Magura, Skorušinské a Chočské vrchy, Malá a Veľká Fatra a Nízke Tatry.
Európska cesta 27

Európska cesta 27 ("E27") je európska cesta 1. triedy. Začína vo francúzskom Belforte a končí v talianskej Aoste. Medzi týmito dvoma mestami trasa prechádza frankofónnou časťou Švajčiarska a prechádza aj okolo západnej časti Ženevského jazera. Celá trasa meria 328 kilometrov.
Železničná stanica Nováky

Železničná stanica Nováky je železničná stanica v meste Nováky. Nachádza sa medzi stanicami Zemianske Kostoľany a Koš. Leží na jednokoľajnej neelektrifikovanej trati č. 140 Nové Zámky – Prievidza. Jej nadmorská výška je a obsahuje 5 dopravných, 3 manipulačné a 1 ostatné koľaje. 
Stanica disponuje kúpou vnútroštátnych cestovných lístkov.
Železničná stanica Chynorany

Železničná stanica Chynorany je železničná stanica v obci Chynorany. Prechádzajú ňou trate č. 140 Nové Zámky - Prievidza a trať č. 143 Trenčín - Chynorany. Stanica obsahuje 3 dopravné a 1 manipulačnú koľaj. Trate nie sú elektrifikované.
Stanica je vybavená bočnou rampou a kúpou cestovných lístkov.
Železničná zastávka Chrabrany

Železničná zastávka Chrabrany je železničná zastávka v obci Chrabrany. Obsluhuje ju jednokoľajná neelektrifikovaná trať č. 140 Nové Zámky – Prievidza. Nachádza sa medzi stanicami Ludanice a Topoľčany v 63,735km. Stanica nemá vlastnú pokladnicu.
MacGyver (seriál z roku 2016)

MacGyver je americký akčno-dobrodružný televízny seriál vytvorený Peterom M. Lenkovom v hlavnej úlohe Lucas Till. Ide o reboot rovnomenného seriálu televízie ABC, ktorý sa vysielal v rokoch 1985–1992.
Seriál mal V USA premiéru 23. septembra 2016 na stanici CBS. Na Slovensku mal premiéru 12. júla 2018 na JOJ.
23. marca 2017 stanica CBS objednala druhú sériu, ktorá mala premiéru 29. septembra 2017. 18. apríla 2018 bolo oznámené, že seriál získa tretiu sériu, ktorá mala premiéru 28. septembra 2018. 9. mája 2019 bol seriál obnovený na štvrtú sériu. 6. mája 2020 bol serial obnovený na záverečnú piatu sériu, ktorá mala premiéru 4. decembra 2020, a finále sa vysielalo 30. apríla 2021. Seriál celkovo obsahuje 94 epizód v piatich sériách.
Dej.
Angus "Mac" MacGyver je agentom v tajnej organizácii, ktorá pracuje pre americkú vládu, kde využíva svoj výnimočný talent a vedecké znalosti na riešenie problémov a záchranu ľudských životov.Spolu s bývalym agentom CIA Jackom,počítačou analizičkou a bývalou hackerkou Riley,výrobcom masiek Bozerom a ich drsnou šéfkou Matty,ktorá je tiež bývalou agentkou CIA.
Série a časti.
Crossover.
3. februára 2017 stanica CBS oznámila, že seriál "MacGyver" bude mať crossover so seriálom Hawaii 5.0. Špeciál "Flashlight" sa vysielal 10. marca 2017.
Medzinárodné vysielanie.
Pre Spojené kráľovstvo spoločnosť Sky kúpila práva na seriál, ktorý vysiela stanica Sky1 od 8. februára 2017. V Turecku seriál vysiela Fox Crime Turkey týždeň po americkej premiére. V Holandsku sa seriál vysiela na stanici Veronica niekoľko týždňov po premiére v USA. V Austrálii seriál vysiela stanica Ten. V Ázii sa seriál vysiela na stanici AXN. V Latinskej Amerike mal seriál premiéru 26. októbra 2017 na stanici Universal Channel a v Nemecku v júni 2017 na stanici Sat.1.
Železničná stanica Šurany

Železničná stanica Šurany je železničná stanica v meste Šurany. Obsluhujú ju trate č. 140 Nové Zámky – Prievidza, 150 Nové Zámky – Zvolen a 151 Nové Zámky – Zlaté Moravce. Výpravná budova je v prevádzke od roku 1992. Má 7 dopravných koľají, 6 manipulačných a 1 ostatnú koľaj. Je elektrifikovaná striedavou sústavou 25 kV 50 Hz. Stanica disponuje vlastnou čakárňou a kúpou vnútroštátnych a medzinárodných cestovných lístkov.
K železničnej stanici sú pridelené nesamostatné stanice Komjatice a výhybňa Bánov.
Stanica má štyri hlavné nástupištia, ktoré sú vyvýšené obrubníkmi. Koľaj číslo č. 3 je dlhá 240 m, medzi koľajami č. 3 a č. 1 je dĺžka 380 m, medzi koľajami č. 1 a č. 2 je dĺžka 380 m a medzi koľajami č. 2 a č. 4 je dĺžka 240 m.
Príchod a odchod k nástupištiam je cez vestibul. Ponad koľajiskom je nadchod.
Železničná stanica Kozárovce

Železničná stanica Kozárovce je železničná stanica v Kozárovciach. Leží na tratiach 150 Nové Zámky – Zvolen a Leopoldov – Kozárovce. Je elektrifikovaná 25 kV striedavého prúdu.
Stanica patrí pod sekciu riadenia dopravy Oblastného riaditeľstva Zvolen Železníc Slovenskej republiky..
Doprava.
Stanica má 6 dopravných, 3 manipulačné a 2 ostatné koľaje. Na stanici sú tri vyvýšené nástupištia, medzi koľajami 2 a 4, 1 a 3 a tiež 1 a 2. V Kozárovciach je aj pracovisko ŽSR riadenia dopravy a opravovňa trakčného vedenia ŽSR.
Na stanici sa nachádza pokladňa ZSSK, ktorá vydáva vnútroštátne a medzinárodné cestovné lístky v ZSSK-ČD. Pri železničnej stanici je autobusová zastávka.
Dejiny.
Stanica bola pôvodne zastávka. Na stanicu sa zmenila otvorením trate do Zlatých Moraviec 14. decembra 1912.
Zoznam častí seriálu MacGyver (2016)

Toto je zoznam častí amerického seriálu MacGyver. Seriál, ktorý je rebootom rovnomenného seriálu z roku 1985, mal premiéru 23. septembra 2016 na americkej televíznej stanici CBS. Na Slovensku mal premiéru 12. júla 2018 na JOJ a od 21. novembra 2018 sa vysiela na Pluske. 
6. mája 2020 bol seriál obnovený na finálovú piatu sériu. Tá mala premiéru 4. decembra 2020 a ukončená bola 30. apríla 2021. V seriáli bolo odvysielaných celkovo 94 epizód v piatich sériách. 
Časti.
2. séria (2017–18).
23. marca 2017 stanica CBS objednala druhú sériu, ktorá mala premiéru 29. septembra 2017.
3. séria (2018–19).
18. apríla 2018 bolo oznámené, že seriál získa tretiu sériu, ktorá mala premiéru 28. septembra 2018.
4. séria (2020).
V máji 2019 bol seriál obnovený na štvrtú sériu. Tá bude vysielaná v midseason.
5. séria (2020-2021).
6. mája 2020 bol seriál obnovený na piatu a zároveň finálovú sériu. Finále seriálu bude odvysielané 30. apríla 2021.
Priehyba (sedlo v Západných Tatrách)

Priehyba (, ) je sedlo v Západných Tatrách na Slovensku. Nachádza sa v južnej rázsoche Sivého vrchu medzi samotným Sivým vrchom () na severe a Malou Ostrou () na juhu. Západné svahy klesajú do horných partií Suchej doliny, východné do Bobroveckej doliny. Okolie sedla je tvorené vápencami a postupne zarastá kosodrevinou.
Martin Kotleba

Ing. Martin Kotleba (* 12. marec 1978) je slovenský ekonóm a nacionalistický politik, bývalý poslanec Národnej rady Slovenskej republiky (NR SR) za politickú stranu Kotleba – Ľudová strana Naše Slovensko (ĽSNS). Pôsobil ako člen Výboru NR SR pre európske záležitosti a Zahraničného výboru NR SR.
Životopis.
Predajňa s odevmi KKK – Anglická móda.
Od 1. augusta 2006 do 21. februára 2017 podnikal Martin Kotleba v rámci živnostenského oprávnenia v maloobchodnej predajni s odevmi s názvom KKK – Anglická móda, na ktorej prevádzke sa podieľali aj jeho bratia Marian a Marek Kotleba. Predajňa bola obľúbená u prívržencov krajnej pravice. Ponúkala produkty s neonacistickými symbolmi (značky Thor Steinar, Eighty-eight, A.C.A.B.) za čo bola Marekovi Kotlebovi v roku 2011 udelená peňažná pokuta 500 € – za prečin rozširovania extrémistických materiálov podľa § 422b ods. 1 Trestného zákona (zákona NR SR č. 300/2005 Z. z. v znení neskorších predpisov).
Predajňa ponúkala zľavu 8,8 % členom Slovenskej pospolitosti – národnej strany a príslušníkom Mestskej polície Banská Bystrica (MsP), od čoho sa náčelník MsP Dušan Húska v mene MsP dištancoval. Kotlebovci ponúkali aj ďalšie akcie, v ktorých skryte používali nacistickú symboliku (napr. ponúkala teleskopický obušok zdarma k nákupu, ktorého cena prevyšovala 8818 Sk, sprej so slzným plynom zdarma k nákupu nad 1488 Sk). Na poznámku, že KKK je skratkou rasistickej organizácie Ku-Klux-Klan poslanec NR SR za ĽSNS Milan Uhrík uviedol, že ide o skratku utvorenú z mien troch bratov.
Banskobystrická regionálna správa ciest.
Podľa hovorcu Banskobystrického samosprávneho kraja (BBSK) Miroslava Beličku Martin Kotleba pracoval pol druha roka na daňovom úrade a sedem rokov vo finančnom centre zahraničnej obchodnej spoločnosti. Po nástupe jeho staršieho brata Mariana Kotlebu do úradu predsedu BBSK sa stal finančným riaditeľom Banskobystrickej regionálnej správy ciest, pričom sa tak stalo bez výberového konania, čo viacerí poslanci zastupiteľstva BBSK označili za neetické.
Pôsobenie v politike.
Martin Kotleba pôvodne pôsobil v krajne pravicovom, extrémistickom hnutí Slovenská pospolitosť – národná strana (SP-NS), ktorú 1. marca 2006 rozpustil Najvyšší súd SR pretože jej politická činnosť bola v rozpore s Ústavou SR. V roku 2010 sa podieľal na zakladaní ĽSNS, ktorá je de facto ideovým nástupcom SP-NS.
Vo voľbách do Európskeho parlamentu na Slovensku v roku 2014 získal najväčší počet platných prednostných hlasov spomedzi kandidátov ĽSNS – 4456 hlasov (45,70 %). Strana ale nezískala mandát v Európskom parlamente.
Vo voľbách do NR SR v roku 2016 získal 9 086 platných prednostných hlasov (4,33 %), čím sa z 33. miesta na hlasovacom lístku dostal na 7. miesto v konečnom poradí.
Poslanecký mandát sa mu vo voľbách do NR SR v roku 2020 nepodarilo obhájiť. Kandidoval zo 122. miesta a dostal 2 924 preferenčných hlasov.
Basketbal na Juhoamerických hrách 2018

Basketbal na Juhoamerických hrách 2018 bol basketbalový turnaj v rámci multišportového podujatia Juhoamerických hier 2018. Konal sa v meste Quillacollo, v Bolívii v dňoch od 27. mája7. júna 2018, za účasti 6 mužských a 6 ženských tímov. Pôvodne sa na turnaji malo predstaviť aj družstvo mužov , ale z dôvodu nedostatočnej prípravy a vynaloženia prostriedkov na ňu Venezuelská basketbalová federácia stiahla svoje družstvo. Basketbalový turnaj sa na hrách organizuje od roku 1978 a toto bolo jeho 5. vydanie. Zápasy sa hrali v aréne Coliseo Polideportivo Evo Morales. 
V kategórii mužov zvíťazil , u žien zasa vyhrala , ktorá na turnaji vyhrala všetky zápasy.
Zoznam piesní Oľgy Záblackej

Toto je zoznam piesní speváčky, moderátorky, scenáristky, dramaturgičky, režisérky , producentky a textárky Oľgy Záblackej.
Zoznam.
poz. - pieseň - (autor hudby piesne / autor textu piesne)
(h:/t:) - doteraz nezistený autor hudby alebo textu
Sekunda (rozlišovacia stránka)

Sekunda (nesprávne [bohemizmus]: "vterina") môže byť:
Sekunda môže byť aj:
Minúta (rozlišovacia stránka)

Minúta môže byť:
Uhlová minúta

Uhlová minúta (iné názvy: minúta; najmä v astronómii: oblúková minúta; zriedkavo: minúta uhla, šesťdes(i)atinná minúta; značky: ′, min ) je jednotka uhlovej miery. 1 uhlová minúta je rovná 1/60 stupňa alebo (π/10800) rad. 
Symbol pre uhlovú minútu je znak (′) (U+2032). Napríklad pätnásť minút možno zapísať ako 15′.
Zem sa otáča na svojej polárnej osi o 15 uhlových minút každú minútu času. Uhlová minúta na zemskom rovníku zodpovedá približne jednej námornej míli.
Signatúra (knihovníctvo)

Signatúra v knihovníctve je číselné alebo alfanumerické vyjadrenie miesta uloženia knižničnej jednotky v knižničnom fonde. Signatúra určuje miesto dokumentu medzi ostatnými dokumentmi a slúži tiež na zaraďovanie, vyhľadávanie dokumentu a evidenciu jeho pohybu. Signatúra plní adresu dokumentu a vo veľkých fondoch predstavuje veľmi dôležitý prvok fyzickej organizácie a sprístupňovania fondov knižnice. Signatúra tiež vyjadruje miestne vzťahy medzi jednotlivými čiastkovými fondmi. 
Signatúra je fyzicky spojená s konkrétnym dokumentom (spravidla pomocou signatúrneho štítku, nalepeného, založeného alebo inak pripojeného), je súčasťou každého záznamu o dokumente v príslušných katalógových a iných súboroch. Vďaka tomu predstavuje základnú väzbu medzi systémom stavania knižničného fondu a systémom dokumentografických prístupových ciest k nemu.
Signatúra môže byť:
Štruktúra signatúry sa odvíja od počtu kritérií použitých pri radení dokumentov daného fondu. V súvislosti s automatizáciou knižničnej prevádzky je žiadané, aby každá knižničná jednotka mala vlastnú a jedinečnú signatúru, teda nielen každý titul, ale aj multiplikáty, zväzky viaczväzkových dokumentov a pod. 
V niektorých knižniciach je signatúra dokumentu totožná s prírastkovým číslom.
Sec

Sec môže byť:
Skopólia kranská

Skopólia kranská ("Scopolia carniolica") je trváca, asi 40 cm vysoká, jedovatá bylina s hrubým podzemkom, rozkonárenou byľou a s vajcovitými, celistvo-okrajovými, stopkatými listami. Na báze byle sú namiesto listov iba šupiny.
Opis.
Ozdobné kvety sú dlhostopkaté, ovisnuté a majú zvonkovitý, päťzubý kalich, rúrkovito zvonkovitú, hnedočervenú korunu a päť tyčiniek. Kvitne už v apríli a máji. Plod je tobolka. 
Výskyt.
Skopólia kranská pochádza z južných Álp a vzácne sa pestuje na poli a v záhradkách. Na Slovensku je miestami pôvodná.
Rozmnožovanie.
Rozmnožuje sa semenami, ktoré sa predpestujú v parenisku a zosilnené priesady sa dajú na pripravené miesto.
Obsahové látky.
Droga obsahuje asi 1 % jedovatých alkaloidov, najmä hyoscyamín, trocha atropínu a skopolamínu. Uvoľňuje kŕče hladkého svalstva. V ľudovej liečbe sa táto jedovatá a nebezpečná droga nesmie používať.
Grad (uhol)

Grad (iné názvy: grád, gon , gón, stotinný/stotinový stupeň ; zriedkavo: stupeň, centigrád [v širšom zmysle] ; nesprávne: "gradián"; značka: gon, staršie: g, g, C) je jednotka veľkosti rovinného uhla. 1 grad (gon) = 1/100 pravého uhla = 1/400 plného uhla = π/200 rad = 15,708 mrad = 0,9 stupňa. Delí sa na 10 decigradov (=decigonov), 100 centigradov (=centigonov, stotinových/stotinných minút), 1000 miligradov (=miligonov) a 10 000 decimiligradov (=decimiligonov, stotinových/stotinných sekúnd). Grad nepatrí do sústavy SI. Používa sa najmä v geodézii. V minulosti používaný aj v geológií.
Danbury

Danbury môže byť:
Dunajčík

Vodácky klub Dunajčík je najstarší slovenský vodácky klub, ktorý nepretržite funguje od založenia v roku 1924 . Zaoberá sa rôznymi formami kanoistiky a vodnej turistiky a ďalšími doplnkovými športami, najmä v prírode. Klub poskytuje svojím členom okrem športových aktivít aj spoločenské vyžitie. 
Základňou pre činnosť klubu je areál lodenice v Bratislave na Klokočovej ceste na pravom brehu Dunaja medzi Starým mostom a Mostom Apollo, v lokalite nazývanej Lido. Okrem miesta na uskladnenie športových lodí, šatní a sociálnych zariadení, lodenica poskytuje členom aj útulnú historickú klubovňu, modernú posilňovňu, saunu a vonkajšie ihrisko na loptové hry.
Grad

Grad môže byť:
Grád

Grád alebo grádus je synonymum slova stupeň, a to špecificky v týchto významoch:
Grád môže byť aj:
Centigrád

Centigrád môže byť:
Ázijsko-oceánsky pohár vo florbale žien 2018

Ázijsko-oceánsky pohár vo florbale žien 2018 je prvý turnaj novovzniknutého ázijsko-oceánskeho pohára vo florbale žien, ktoré organizuje Ázijsko-oceánska florbalová konfederácia (AOFC). Koná sa v dňoch od 18.23. júna 2018 v Singapure, za účasti 8 tímov. Ázijsko-oceánsky pohár nahradil od roku 2017 majstrovské podujatie organizované AOFC s názvom Majstrovstvá Ázie a Pacifiku, ktorého posledný ženský turnaj sa konal v roku 2011, v Austrálii. Ženské družstvo Iránu odohrá na tmto turnaji svoje prvé medzinárodné zápasy. Dejiskom zápasov je aréna Our Tampines Hub. Víťazom premiérového turnaja sa stal domáci , ktorý vo finálovom stretnutí zvíťazil nad .
Účastníci.
Poznámka: Číslo v zátvorke udáva umiestnenie vo svetovom rebríčku IFF k októbru 2017.
Veľká kopa (vrch v Západných Tatrách; 1648 m)

Veľká Kopa staršie aj Veľká kopa (; ) je vrch v Západných Tatrách na Slovensku. Leží nad Bobroveckou dolinou nad obcou Jalovec, približne severne od Liptovského Mikuláša. 
Poloha.
Nachádza sa na západnom okraji Tatier, v geomorfologickom podcelku Západné Tatry a ich časti Sivý vrch. Hrebeňom vedie hranica katastrálnych území obcí Bobrovec a Liptovský Trnovec v okrese Liptovský Mikuláš v Žilinskom kraji. Najbližšími sídlami sú severozápadne situované Huty, juhozápadne sa nachádzajú Liptovské Matiašovce a Kvačany, južne Bobrovček, Jalovec a Žiar a severne Zuberec. Vrch sa nachádza v Tatranskom národnom parku a západná časť hrebeňa patrí do národnej prírodnej rezervácie Suchá dolina.
Opis.
Veľká Kopa sa nachádza v južnej rázsoche Sivého vrchu (), medzi vrcholmi Ostrá () na severe a Malá kopa () na juhu. Od Malej kopy je oddelená sedlom Predúvratie (), od Ostrej plytkým bezmenným sedlom. Západné svahy klesajú do Huňovej doliny, ktorá je vetvou Suchej doliny. Voda z tejto časti odteká potokom Huňová do Suchého potoka a Kvačianky v povodí Váhu. Východne leží Bobrovecká dolina, ktorou tečie Poliansky potok do Jalovčanky. Kužeľovitý vrch tvoria usadené horniny, predovšetkým vápence a dolomity. Vrcholové partie sú porastené nízkou kosodrevinou.
Východným smerom sa nachádza Salatín (), Spálená (), Lysec (), Jalovecká hora (), Baníkov (), Jalovecká kopa () a Ráztoka (), južným leží Trnác (), Mních (), sedlom Predúvratie () oddelená Malá kopa (), Babky () a Žľaby (), západným Fatrová (), Kamenné (), Huňová () a Holica () a severným Suchý vrch (), Biela skala (), sedlom oddelená Ostrá (), Malá Ostrá (), Sivý vrch (), Pálenica () a Zuberec (). Vrchol traverzuje značený turistický chodník. 
Výhľady.
Vrcholová časť je porastená kosodrevinou a umožňuje tak obmedzený rozhľad. Z vhodných častí sú viditeľné okolité vrcholy Západných Tatier, no tiež Oravská Magura, Skorušinské a Chočské vrchy, Malá a Veľká Fatra a Nízke Tatry.
Veľká kopa

Veľká kopa môže byť:
Balocké vrchy

Balocké vrchy je geomorfologický podcelok Veporských vrchov. Najvyšší vrch podcelku je Klenovský Vepor, dosahujúci výšku .
Polohopis.
Podcelok zaberá centrálnu časť Veporských vrchov, na ktorú nadväzujú zvyšné tri podcelky pohoria. Severne sa nachádza Horehronské podolie s podcelkami Breznianska a Lopejská kotlina, severozápadne pokračuje pohorie podcelkom Čierťaž, južnejšie nasleduje Vysoká Poľana (podcelok Poľany) a juhozápadným smerom nadväzuje Sihlianska planina. Južným smerom ležia Stolické vrchy s podcelkami
Málinské a Klenovské vrchy. Východným smerom susedí Muránska planina a severnejšie potom posledný z podcelkov Veporských vrchov, Fabova hoľa.
Praplazy

Praplazy môže byť:
Malá kopa (vrch v Západných Tatrách)

Malá Kopa (; ) je vrch v Západných Tatrách na Slovensku. Leží nad Bobroveckou a Jaloveckou dolinou nad obcou Jalovec, približne severne od Liptovského Mikuláša. 
Poloha.
Nachádza sa na západnom okraji Tatier, v geomorfologickom podcelku Západné Tatry a ich časti Sivý vrch. Hrebeňom vedie hranica katastrálnych území obcí Bobrovec a Pavlova Ves v okrese Liptovský Mikuláš v Žilinskom kraji. Najbližšími sídlami sú severozápadne situované Huty, juhozápadne sa nachádzajú Liptovské Matiašovce, južne Bobrovček, Jalovec a Žiar a severne Zuberec. Vrch sa nachádza v Tatranskom národnom parku a severozápadné úbočie zasahuje do národnej prírodnej rezervácie Suchá dolina.
Opis.
Malá Kopa sa nachádza v južnej rázsoche Sivého vrchu (), medzi vrcholmi Veľká kopa () na severe a Babky () na juhozápade. Od Veľkej kopy ju delí sedlo Predúvratie (), opačným smerom je masív Babky oddelený sedlom Babková priehyba (). Západné svahy klesajú do Huňovej doliny, ktorá je vetvou Suchej doliny, ktorými vodu odvádza potok Huňová a Suchý potok do Kvačianky v povodí Váhu. Severovýchodne leží Bobrovecká dolina, kde vodu odvádza Zapačný jarok do Polianskeho potoka a Jalovčanky, kam smeruje aj voda z juhovýchodných svahov, zvažujúcich sa však už do Jaloveckej doliny. Južným smerom cez predvrchol vybieha k vrchu Mních () rázsocha Rígeľ, na ktorej úbočí stojí Chata pod Náružím. 
Západným smerom sa nachádzajú Žľaby (), Fatrová (), Kamenné (), Huňová () a Holica (), severným Suchý vrch (), Biela skala (), sedlom Predúvratie () oddelená Veľká kopa (), Ostrá (), Malá Ostrá (), Sivý vrch (), Pálenica () a Zuberec (), východným Salatín (), Lysec (), Spálená (), Jalovecká hora (), Baníkov (), Jalovecká kopa (), Ráztoka () a Trnác () a južným Skala (), Mních (), Sokol () a sedlom Babková priehyba () oddelené Babky (). Vrchol traverzuje značený turistický chodník. 
Výhľady.
Vrcholová časť je porastená sčasti lesom a kosodrevinou, ktoré umožňujú obmedzený rozhľad. Z vhodných častí sú viditeľné okolité vrcholy Západných Tatier, blízke doliny a Liptovská kotlina, no tiež Oravské Beskydy, Oravská Magura, Skorušinské a Chočské vrchy, Malá a Veľká Fatra a Nízke Tatry.